કોમનવેલ્થ ગેમ્સમાં ભારતના ઓલિમ્પિક મેડાલીસ્ટ ખેલાડીઓ ગોલ્ડ મેડલના પ્રબળ દાવેદાર તરીકે ઉભરી આવ્યા છે. રિયો ઓલિમ્પિકમાં સિલ્વર જીતનારી બેડમિંટન ખેલાડી પી.વી. સિંધુ તેમજ બ્રોન્ઝ જીતનારી મહિલા કુસ્તીબાજ સાક્ષી મલિક પોતપોતાની ઈવેન્ટમાં ચેમ્પિયન બનવાન દાવેદાર છે. ડબલ ઓલિમ્પિક મેડાલીસ્ટ કુસ્તીબાજ સુશીલ કુમાર, ઓલિમ્પિક બ્રોન્ઝ મેડાલીસ્ટ શૂટર ગગન નારંગ તેમજ મહિલા બોક્સર મેરિ કોમ પણ સુવર્ણ સફળતા માટે હોટફેવરિટ મનાય છે. આ ઉપરાંત શૂટર જીતુ રાઈ, હિના સિદ્ધુ, જેવલીન થ્રોઅર નીરજ ચોપરા, બોક્સિંગમાં વિકાસ ક્રિશ્નન, સરિતા દેવી, મનોજ કુમાર, જિમ્નાસ્ટીકમાં આશીષ કુમાર તેમજ અરૃણા રેડ્ડી, સ્ક્વોશમાં જોશના ચિનપ્પા, દિપીકા પલ્લીકલ, સૌરવ ઘોષાલ તેમજ મેન્સ અને વિમેન્સ હોકી ટીમ પણ મેડલ જીતવાની દાવેદાર છે.